338 
(1902.) 
overbevist om, at Gyvfuglene ere Fløjlsænder, Oedemia fusca ; selv 
om de fleste Gyvfugle maaske ere Sortænder, kan det vel nok være 
rigtigt, at nogle af dem ere Fløjlsænder; Gyv-Stemmen er ikke altid 
aldeles ens. At begge Arter paa sine Steder i Landet kaldes Him¬ 
melhund, vel efter den bjeffende Lyd fra Luften, stemmer godt med 
Tydningen.) 
25de April kom Mudderklire, Gjerdesanger og Rødstjert (Actitis 
hypoleuca, Sylvia curruca, Ruticilla phoenicura). Fra 8de Maj var 
Mudderkliren jevnlig at se paa Vandrested indtil 24de, Rødstjerten 
ligeledes fra 6te Maj indtil 28de; denne Dag var der to Hunner 
i min Have; om Aftenen Kl. 9,20, i stille, klart Vejr, hørtes 
begge kaldende „tjik“, og den ene af dem fløj op nær Bol¬ 
værket ved Stranden, steg tilvejrs og fløj ud over Sundet bort mod 
Øst, snart skjult i Dæmringen; den anden hørtes endnu i Haven 
kort efter. 
1ste Maj kom Gul Vipstjert ( Motacilla flava). 
3dje Maj kom Bynkefugl ( Praticola rubetra). 
4de Maj vare to Hortulaner ( Emberiza hortulana ) her paa 
Gjennemrejse, ligeledes én 7de Maj. 
8de Maj kom Grøn Løvsanger ( Phyllopseustes sibilatrix), 
10de Maj ligeledes Sivsanger ( Acrocephalus phragmitis ) og 
Ilte Maj Nattergal ( Luscinia philomela). Samme Dag blev 
Kvækeren ( Fringilla montifringilla) set sidste Gang før Bortrejsen. 
Den var her ogsaa 4de Maj; men mod Sædvane var den ikke set 
om Vinteren. 
12te Maj blev Rødkjælken ( Erithacus rubecula ) for sidste Gang 
set paa Vandrested. Enkelte havde overvintret; talrig havde den 
været paa Gjennemrejse i April. 
14de Maj kom Bysvale og Tornskade ( Hirundo urbica, Lanius 
collyrio), begge enkeltvis, Tornskaden en Han. Bysvalen blev ikke 
set igjen før 21de Maj, og i den følgende Tid var den meget faa- 
tallig; i det hele kom kun faa. Ikke førend 1ste Juni var Torn¬ 
skaden igjen at se, Han og Hun sammen ved deres Ynglested i 
min Have. 
